செரி டாமன்சாரா தீமோர் எம்ஆர்டி நிலையம்

செரி டாமன்சாரா தீமோர் எம்ஆர்டி நிலையம் (ஆங்கிலம்: Sri Damansara Timur MRT station; மலாய்: Stesen MRT Sri Damansara Timur) என்பது மலேசியா, சிலாங்கூர், டாமன்சாரா, பண்டார் செரி டாமன்சாரா நகர்ப்பகுதியில் அமைந்துள்ள ஒரு விரைவுப் போக்குவரத்து (MRT) தொடருந்து நிலையம் ஆகும்.) கிள்ளான் பள்ளத்தாக்கு பெரும் விரைவு போக்குவரத்து (KVMRT); புத்ராஜெயா எம்ஆர்டி வழித்தடத்தின் முதலாம் கட்ட கட்டுமானத்தின் கீழ் இந்த நிலையம் 2022 சூன் 16 அன்று செயல்படத் தொடங்கியது. PY07 செரி டாமன்சாரா சென்ட்ரல் எம்ஆர்டி நிலையத்திற்கும்; PY09 மெட்ரோ பிரைமா எம்ஆர்டி நிலையத்திற்கும் இடையில் இந்த நிலையம் அமைந்துள்ளது; மற்றும் இந்த நிலையத்தின் குறியீடு PY08 ஆகும். கிள்ளான் பள்ளத்தாக்கிலுள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்குமாடி அமைப்பைக் கொண்டது. வரலாறு இந்த நிலையம் கட்டப்படுவதற்கு முன்பு முன்மொழியப்பட்ட சுங்கை பூலோ-செர்டாங்-புத்ராஜெயா வழித்தட அமைப்பில் (தற்போது புத்ராஜெயா வழித்தடம்) செரி டாமன்சாரா தீமோர் எம்ஆர்டி நிலையம் ஒரு பகுதியாக இருக்கும் என 15 செப்டம்பர் 2016 அன்று எம்ஆர்டி நிறுவனம் அறிவித்தது. அந்த வகையில் செரி டாமன்சாரா தீமோர் எம்ஆர்டி நிலையம்; புத்ராஜெயா வழித்தடத்தின் வடக்குப் பகுதியில் ஓர் உயர்த்தப்பட்ட நிலையமாக அமைக்கப்பட்டது. செரி டாமன்சாரா தீமோர் எம்ஆர்டி நிலையம் சூன் 16, 2022 அன்று பொதுமக்களுக்குத் திறக்கப்பட்டு, செயல்பாடுகளைத் தொடங்கியது. மேலும் அதே காலக்கட்டத்தில், PY01 குவாசா டாமன்சாரா எம்ஆர்டி நிலையம் தொடங்கி PY13 கம்போங் பத்து எம்ஆர்டி நிலையம் வரையிலான 12 புத்ராஜெயா வழித்தடத்தின் பிற நிலையங்களும் செயல்படத் தொடங்கின. நிலைய அமைவு இந்த நிலையம் FT 28 கோலாலம்பூர் மத்திய வட்டச் சாலை 2 க்கு அடுத்ததாகவும்; சிலாங்கூர்-கோலாலம்பூர் கூட்டர்சு பிரதேச எல்லைக்கு அடுத்ததாகவும் அமைந்துள்ளது. இந்த நிலையம் பெட்டாலிங் ஜெயா மாநகராட்சி; செலாயாங் நகராட்சி; மற்றும் கோலாலம்பூர் மாநகராட்சி ஆகிய மூன்று உள்ளூர் நகராட்சிகளின் முக்கோணப் புள்ளியாகவும் உள்ளது: நிலைய அமைவிடம் செரி டாமன்சாரா தீமோர் எம்ஆர்டி நிலையம், அடுக்கு மாடி அமைப்பைக் கொண்ட நிலையமாகும். தரை மட்டத்திலிருந்து இரண்டு நிலைகளைக் கொண்டு உயர்த்தப்பட்ட நிலைய வடிவமைப்பைக் கொண்டது. முதல் நிலை இணைப்புவழி தளமாகும்; இரண்டாம் நிலையின் மேல் தளத்தில் இரட்டை வழித்தடங்களும்; இரண்டு நடைமேடைகளும் உள்ளன. செரி டாமன்சாரா தீமோர் நிலைய வழித்தடத்தின் முனையத்திற்குச் செல்ல இரண்டு நடைமேடைகள் உள்ளன; நடைமேடை 1 புத்ராஜெயா சென்ட்ரலுக்கும், நடைமேடை 2 குவாசா டாமன்சாரா எம்ஆர்டி நிலையத்திற்கும் செல்கின்றன. நிலைய அமைப்பு இந்த நிலையம் அடுக்கு நிலைகளைக் கொண்ட நிலையமாகும். புத்ராஜெயா தொடருந்து சேவைக்காக, இந்த நிலையத்தின் மேல் பகுதியில் ஒரு மைய நடைமேடை உள்ளது. அது இரண்டு துணை நடைமேடைகளாகப் பிரிக்கப்பட்டு உள்ளது. நடைமேடை 1 - புத்ராஜெயா சென்ட்ரல் நடைமேடை 2 - குவாசா டாமன்சாரா எம்ஆர்டி நிலையம் வெளியேறும் வழிகள் - நுழைவாயில்கள் பேருந்து சேவைகள் காட்சியகம் செரி டாமன்சாரா தீமோர் எம்ஆர்டி நிலையக் காட்சிப் படங்கள் (2022) மேலும் காண்க செரி டாமன்சாரா சென்ட்ரல் எம்ஆர்டி நிலையம் டாமன்சாரா டாமாய் எம்ஆர்டி நிலையம் கம்போங் செலாமாட் எம்ஆர்டி நிலையம் செரி டாமன்சாரா பாராட் எம்ஆர்டி நிலையம் குவாசா டாமன்சாரா எம்ஆர்டி நிலையம் மேற்கோள்கள் வெளி இணைப்புகள் பொதுவகத்தில் Sri Damansara Timur MRT station தொடர்பாக ஊடகக் கோப்புகள் உள்ளன. Klang Valley Mass Rapid Transit Sri Damansara West MRT Station | mrt.com.my பரணிடப்பட்டது 2021-10-08 at the வந்தவழி இயந்திரம் MRT Hawk-Eye View